**Tenk Községi Önkormányzat Képviselő - testületének 45/2022.(IX.28.) számú határozata:**

Tenk Községi Önkormányzat Képviselő-testülete megvitatta a BURSA HUNGARICA Felsőoktatási Önkormányzati Ösztöndíjpályázat 2023. évi fordulójának csatlakozásáról és pályázati felhívásáról szóló előterjesztést és a következő határozatot hozta:

1. Tenk Község Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójához.
2. A Képviselő-testület a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és az önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
3. A Képviselő-testület kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2023. évi fordulója keretében a beérkezett pályázatokat és a pályázatokról hozott döntését a Bursa Hungarica Elektronikus Pályázatkezelési és Együttműködési Rendszerben rögzíti.
4. A Képviselő-testület kijelenti, hogy az általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.
5. Tenk Községi Önkormányzat Képviselő-testülete felhatalmazza Tenk Község Polgármesterét Szopkó Tamást, hogy a csatlakozásról szóló nyilatkozatot - az 1) – 4) pontban meghatározott tartalommal - aláírja.
6. Tenk Község Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki a felsőoktatási hallgatók számára a 2022/2023. tanév második és a 2023/2024. tanév első félévére („A” típusú pályázati kiírás) a határozat 1. melléklete szerint.
7. Tenk Község Önkormányzat Képviselő-testülete Bursa Hungarica Felsőoktatási Önkormányzati Ösztöndíjpályázatot ír ki 2023. évre a felsőoktatási tanulmányokat kezdeni kívánó fiatalok számára („B” típusú pályázati kiírás) a határozat 2. melléklete szerint.
8. Tenk Község Önkormányzat Képviselő-testülete a szükséges anyagi fedezetet az „A” típusú pályázatok esetében a 2023. évi, a „B” típusú pályázatoknál - a feltételek folyamatos fennállása esetén - a 2022-2025. évi költségvetéseiben biztosítja.

Felelős: Dr. Nagy Péter jegyző

Határidő: 1. – 5. határozati pontok esetében: 2022. szeptember 30.

6. és 7. határozati pont esetében 2022. október 3. valamint az Általános Szerződési

Feltételek szerint

8. pont esetében 2023. január 31. valamint az Általános Szerződési Feltételek 2.

melléklete szerint”

**Tenk Községi Önkormányzat Képviselő - testületének 46/2022.(IX.28.) számú határozata:**

**a Regio-Kom Térségi Kommunális Szolgáltató Társulás (5130 Jászapáti, Dr. Szlovencsák Imre út 2.) hozzájárulása üzletrész kívülálló személyre történő átruházáshoz, lemondás az elővásárlási jogról**

1. A Regio-Kom Térségi Kommunális Szolgáltató Társulás (5130 Jászapáti, Dr. Szlovencsák Imre út 2.) társulási tanács tagjaként Tenk Községi Önkormányzat Képviselő-testülete elfogadja, hogy a Szelektív Hulladékhasznosító és Környezetvédelmi Nonprofit Korlátolt Felelősségű Társaságban fennálló (3000 Hatvan, 054/14.), a Zagyvakörnyéki Települési Szilárdhulladék-gazdálkodás Fejlesztése Társulás (3011 Heréd, Rákóczi Ferenc út 39.) a Hatvan és Környéke Települési Szilárdhulladék-gazdálkodás Fejlesztése Társulással (3000 Hatvan, Kossuth tér 2.) közös tulajdonban álló üzletrésze tulajdoni hányadából 30.000,- - 30.000,- - 30.000,- Ft összegnek megfelelő tulajdoni hányadot a Heves Megyei Regionális Hulladékgazdálkodási Társulásra (3300 Eger, Dobó István tér 2.), a PEVIK Közüzemi és Szolgáltató Nonprofit Korlátolt Felelősségű Társaságra (3250 Pétervására, Tisztisor u. 29.), valamint az Egri Hulladékgazdálkodási Nonprofit Korlátolt Felelősségű Társaságra (3300 Eger, Homok utca 26.) névértéken átruházzon. A Regio-Kom Térségi Kommunális Szolgáltató Társulás társulási tanács tagjaként Tenk Községi Önkormányzat Képviselő-testülete elfogadja, hogy a Regio-Kom Térségi Kommunális Szolgáltató Társulás nem kíván élni elővásárlási jogával, továbbá az elővásárlási jog gyakorlására nem kíván jogalanyt megjelölni.
2. A Regio-Kom Térségi Kommunális Szolgáltató Társulás társulási tanács tagjaként Tenk Községi Önkormányzat Képviselő-testülete elfogadja, hogy a Regio-Kom Térségi Kommunális Szolgáltató Társulás társulási tanács felhatalmazza Farkas Ferenc elnököt az 1. pont szerinti, elővásárlási jogról való lemondó nyilatkozat aláírására és a szükséges további jognyilatkozatok megtételére.
3. A Regio-Kom Térségi Kommunális Szolgáltató Társulás társulási tanács tagjakéntTenk Községi Önkormányzat Képviselő-testülete felhatalmazza Szopkó Tamás Polgármestert, hogy a Regio-Kom Térségi Kommunális Szolgáltató Társulás társulási tanácsi ülésén Tenk Községi Önkormányzat szavazati jogát az 1-2. pont szerint gyakorolja.

Határidő: 2022. szeptember 30.

Felelős: Szopkó Tamás polgármester

**Tenk Községi Önkormányzat Képviselő - testületének 47/2022.(IX.28.) számú határozata:**

**hulladékgazdálkodási és bérleti szerződések, illetve alvállalkozói és albérleti szerződések megkötésének Regio-Kom Térségi Kommunális Szolgáltató Társulás (5130 Jászapáti, Dr. Szlovencsák Imre út 2.) társulási tanács tagjakénti jóváhagyása**

A Regio-Kom Térségi Kommunális Szolgáltató Társulás (5130 Jászapáti, Dr. Szlovencsák Imre út 2.) társulási tanács tagjakéntTenk Községi Önkormányzat Képviselő-testülete elfogadja, hogy a Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) az esetlegesen a jogszerűséghez az eljáró hatóságok által megkövetelt, a szerződések érdemét nem érintő esetleges módosításokkal megkösse a mellékelt alábbi szerződéseket, egyben felhatalmazza Szopkó Tamás Polgármestert, hogy a Regio-Kom Térségi Kommunális Szolgáltató Társulás társulási tanács ülésen Tenk Községi Önkormányzat szavazati jogát jelen pont szerint gyakorolja:

1. A Heves Megyei Regionális Hulladékgazdálkodási Társulás (3300 Eger, Dobó István tér 2.) és a Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) közötti közszolgáltatási szerződést.

2. A Heves Megyei Regionális Hulladékgazdálkodási Társulás (3300 Eger, Dobó István tér 2.) és a Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) közötti bérleti szerződést.

3. A Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) és a PEVIK Közüzemi és Szolgáltató Nonprofit Korlátolt Felelősségű Társaság (3250 Pétervására, Tisztisor u. 29.) közötti alvállalkozói szerződést.

4. A Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) és a PEVIK Közüzemi és Szolgáltató Nonprofit Korlátolt Felelősségű Társaság (3250 Pétervására, Tisztisor u. 29.) közötti albérleti szerződést.

5. A Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) és az Egri Hulladékgazdálkodási Nonprofit Korlátolt Felelősségű Társaság (3300 Eger, Homok utca 26.) közötti alvállalkozói szerződést.

6. A Szelektív Hulladékhasznosító és Környezetvédelmi Nonprofit Korlátolt Felelősségű Társaság (3000 Hatvan, 054/14.) és az Egri Hulladékgazdálkodási Nonprofit Korlátolt Felelősségű Társaság (3300 Eger, Homok utca 26.) közötti albérleti szerződést.

Határidő: 2022. szeptember 30.

Felelős: Szopkó Tamás polgármester